Telescopul spațial Hubble (HST)
Este un telescop plasat pe orbită în jurul Pământului, numit așa după astronomul american Edwin Hubble. Este poziționat în afara atmosferei terestre, ceea ce îi conferă avantaje semnificative față de telescoapele de pe Pământ, imaginile nefiind perturbate de către turbulențele atmosferice, iar telescopul putând capta informații și în spectrul ultraviolet, ale cărui lungimi de undă sunt în mod normal puternic atenuate de către stratul de ozon al Pământului. 
De la lansarea lui în 1990 a devenit unul dintre cele mai importante instrumente pentru observații, ducând la importante descoperiri în astrofizică. Camera fotografică cu câmp foarte larg de pe Hubble furnizează cele mai detaliate imagini în lumină vizibilă realizate vreodată. În prezent Hubble folosește două giroscoape alături de senzori pentru reglajul fin, realizând imagini de foarte bună calitate. 
Hubble este singurul telescop spațial conceput pentru a fi întreținut în spațiu de către astronauți. Până în prezent au fost executate cinci misiuni de întreținere. 

https://hubblesite.org/images?filterUUID=5a370ecc-f605-44dd-8096-125e4e623945&page=10&itemsPerPage=15
https://ro.wikipedia.org/wiki/Telescopul_spa%C8%9Bial_Hubble
